UT.) 
nous y retrouvons dans Marie de Bourgogne la povre et 
jeune princesse, telle que nous l’a peinte dans ses beaux 
récits le sire de Commines, qui, tout en concourant à 
la dépouiller de son héritage, ne pouvait s'empêcher de 
la plaindre. 
Nostre très redoubté et souverain seigneur, tant et sy hum- 
blement que plus povons, nous nous recommandons à vostre 
bonne grâce et vous plaise savoir, nostre très redoubté et sou- 
verain seigneur, que après que avons entendu la dure fortune 
qu'il a plu à Dieu nostre créateur permettre sur monseigneur el 
son armée à la journée qui a esté entre luy et le duc Renyer de 
Lorreine, laquelle nous a esté de si très grant deuil et tristesse 
et angoisse que plus ne pourroit, réservé en tant que avons esté 
et encorres sommes en espoir et confidence par plusieurs ensei- 
gnes que en avons, que la personne de mondit seigneur soit 
demouré en vye sauve de ches ennemys, nous avons en ferme 
foy et crédence que vostre bonté et clémence est et serra telle 
envers nos désolées personnes et ceste maison de Bourgogne, 
laquelle, par espécialle et singulière dilection, vous avez tant 
amée et honnourée et y estes volu venir et vous y tenir en dé- 
monstrant la fiance et-amour que vous y aviez par-dessus toutes 
les maisons de la crestienté, que, sans avoir regard aux ques- 
tions et différences que l'ennemy de tous biens a semez de sa 
malice et mis par aucun tamps entre vous et mondit seigneur, 
vous garderés et défendrez de toute oppression et nous et ladite 
maison et les pays et signouries d'icelle; par quoy jasoit ce que 
nous ayons entendu que aucuns de vos gens de guerre se soient 
avanciés de sommer la ville de Saint-Quintin, en affremant 
mondit seigneur estre desconfit et mort et que autres se tyrent 
ès pays de Bourgogne pour les occuper, nous tenons fermement 
que ce ne procède de vostre sceu, ordonnanche et bon plaisir; 
car, nostre très redoubté et souverain seigneur, nous avons veu et 
cogneu que ches deux précédentes fortunes que mondit seignear 
